Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1073

5. évfolyam „B” tagozat Fejlesztési feladatok – A bécsi klasszikus zene periodizáló és funkciós gondolkodásának elmélyítése nagyobb lélegzetû formákkal. – Betekintés a romantikus zeneirodalomba. – Ismerkedés a XX. századi zene hangzásvilágával. – Az eddig elsajátított magyar népdalkincs bõvítése. – Tudatos zenehallgatásra nevelés. Ismeretanyag, hallásfejlesztés – Az elõzõ évfolyamban tanult ritmusok további gyakorlása, alkalmazása. – Nyolcad szinkópa, tizenhatod triola és változataik, szinkópaláncok, ritmusgyakorlatok. – Augmentálás, diminuálás. – Aszimmetrikus ritmusok megfigyelése, gyakorlása, elsajátítása. – Klasszikus és romantikus dalok, duettek, megszólaltatása. – Klasszikus kánonok éneklése. – Alterált fordulatok gyakorlása lapról olvasással, memorizálással. – Az alterációk szerepének megfigyelése, enharmónia. – Könnyû klasszikus, romantikus és XX. századi dalok, énekelhetõ szemelvények, kórusmûvek elsajátítása olvasással, énekléssel, memorizálással. – Két– vagy többszólamú vokális mûvek megszólaltatása különféle hangszeres együttesekkel is. Hangközök: – A szûkített szeptim, a nóna és decima hangköz fogalma, gyakorlása. – A belsõ hangközhallás intenzív fejlesztése, törekvés a szolmizáció, fokozatos elhagyására. – Hangközmenetek (hangnemi kitéréses is) éneklése, szolmizálva, ábécés névvel. – A hangközök zenei szerepének megfigyelése (alterációk és funkciók). – A dallam és funkciós kíséret megfigyeltetése, éneklése. Hangzatok: – Az eddig tanultak hallási elmélyítése. – A szûkített hármashangzat megfordításai. Oldás dúrban és mollban. – A szûkített szeptimhangzat felépítése, oldása. – A dúr és moll hangsor minden fokára (kiemelten a funkciós fõhangokra épített hármashangzatok). – A fá mint domináns basszushang (az V2 – I6 kapcsolat megfigyeltetése a fokszám tudatosítása nélkül). – Egyszerû hangzatmenetek éneklése, lejegyzése. – A hangközök és hangzatok funkciós jelentõségének megfigyelése. Hangsorok: – Dúrok, mollok, vezetõhangok 7#, 7b elõjegyzésig, a kvintkör. – A modális hangsorok jellemzõinek elsajátítása, éneklés, felismerés, gyakorlása 5#, 5b elõjegyzésig. – Hangnemi rokonságok. A formaérzék fejlesztése – Rendhagyó periódusok egyszerû két– és háromtagú klasszikus formák éneklése, elemzése. – Az álzárlat, mint a bõvítés eszköze. – A szonátaforma.alaposabb ismerete. Zenei olvasás, írás – Könnyû, klasszikus, alterációs fordulatokat tartalmazó, moduláló periódusok lapról éneklése szolmizálva, alkalmi hangzóval (szöveggel) és ábécés névvel. – Hangköz–, hangzatmenetek éneklése, lejegyzése. – Mûdalok olvasása hangszerkísérettel (tanár, esetleg tanuló közremûködésével). – Részletek éneklése, elemzése Bartók Béla Mikrokozmosz c. mûvébõl. – Könnyû alterációs fordulatokat tartalmazó nyolcütemes klasszikus periódusok lejegyzése (funkciós basszussal). – Memorizálás kottakép, valamint hallás után. – Hangközmenetek, hangzatmenetek, könnyû kétszólamú szemelvények ének–zongorás megszólaltatása egyénileg is. – Könnyû XX. századi kórusmûvek, énekelhetõ szemelvények megszólaltatása. Rögtönzés – Teljes periódusok rögtönzése megadott támpontok alapján. – Változatosabb funkciójelzõ basszus–szólam éneklése dallamhoz. – Egyszerû, megadott periódusok zenei anyagának variálása a megismert klasszikus zenei elemekkel. A zenei elemzõ képesség fejlesztése: – Hangnemi kitérés és moduláció megfigyelése a domináns és párhuzamos hangnembe. – A tanult ismeretek alkalmazása a zenemûvek feldolgozása során. – A hangközök, hangzatok funkciós jelentõsége, zenei értelmezése. – A stílusjegyek felismerése és az alapvetõ zenei összefüggések megfigyeltetése (ritmika, dallam, funkció, harmónia, forma). – Bartók Béla Mikrokozmosz sorozatból megismert fordulatok megfigyelése (pl. növekedés, fogyás, pont, vonal, dúr, moll bitonalitása). Zenehallgatás – A klasszikus szonáták, szimfóniák versenymûvek tételeinek formai megfigyelése hallás után is. – Variációk, variációs tételek – késõbbi korokból is. – Kamarazenei együttesek megismerése: duó, trió, kvartett, kvintett. – Romantikus dalok és kis formák zenei (hangszeres karakterdarabok) kifejezõeszközeinek megfigyelése. – Válogatás XX. századi mûvekbõl (pl. Bartók Béla: Concerto). – Stílusfelismerések zenehallgatás alapján. Zenei szakkifejezések – A hangnemi rokonság. – Fõhang, váltóhang, átmenõhang, figuráció, körülírás, késleltetés, elõlegezés. – Bõvült periódusok, külsõ és belsõ bõvülés, nagy– és kisütemes írásmód. – Zárlatok (gyenge, erõs, stb. álzárlat). – Klasszikus táncok. – A szonáta– és a variációs forma. – A klasszikus szimfónia, versenymû. – Az opera, nyitány, ária, recitativo. – Prozódia. – Tempó– és elõadási jelzések: az elsajátított zenei anyag szerint. Ajánlott tananyag Klasszikus dalok, duettek, tercettek, kórusrészletek válogatása énekes megszólaltatáshoz. A klasszikus stílushoz közelálló romantikus mûdalok és szemelvények. Könnyû, elsõ sorban vokális XX. századi mûvek. Aszimmetrikus metrumú magyar népdalok. Dobszay László: A hangok világa V. kötet és Útmutató Agócsy László: Zenei olvasókönyv J. Irsai Vera: Énekeljünk, muzsikáljunk Simonné Sármási Ágnes – Szigetiné Horváth Zsuzsa: Zenei készségfejlesztõ feladatgyûjtemény Kodály Zoltán: 66 kétszólamú énekgyakorlat Kodály Zoltán: 77 kétszólamú énekgyakorlat Molnár Antal: Klasszikus kánonok Agócsy László: Énekeljünk, muzsikáljunk! Péter József: 165 kánon Szõnyi Erzsébet: A zenei írás–olvasás gyakorló füzetei Legányné Hegyi Erzsébet: Énektanár–képzés Kodály Zoltán pedagógiai mûvei alapján Németh Rudolf – Nógrádi László – Puster János: Szolfézs antológia Forrai Miklós: Duettek I–II. Ádám Jenõ: A dal mesterei (válogatva a kötetekbõl) A. Schönberg: A zeneszerzés alapjai Frank Oszkár: Alapfokú zeneelmélet Frank Oszkár: Hangzó zeneelmélet Frank Oszkár: Formák, mûfajok a barokk és klasszikus zenében. Frank Oszkár: A klasszikus moduláció Frank Oszkár: Schubert dalok Gyõrffy István: Dallamírási feladatok Nógrádi László – Papp Károlyné – Spiegel Marianna: Dallamírási feladatok I. II. kötet. Követelmény Tudjon a tanuló tíz bécsi klasszikus és romantikus dallamot énekelni és szöveggel elõadni, a megszólaltatás legyen stílusos és muzikális. Ismerje a kvintkört. Ismerje fel a hangközöket a tiszta prímtõl a nagy decimáig, hallás után, együtthangzásban és kottaképrõl. Tudja a hármashangzatokat, fordításaikat és a tanult négyeshangzatokat 5#, 5b elõjegyzésig a dúr és moll hangsorokban. Ismerje fel hallás után a dúr, moll és szûkített hármashangzatokat és megfordításaikat; az alaphelyzetû bõvített hármashangzatot, valamint a dominánsszeptim– és a szûkített szeptimhangzatot együtthangzásban vagy felbontásban. Tudjon hallás után lejegyezni: – alterációt tartalmazó hangközmenetet, – egyszerû hangzatmenetet, – bécsi klasszikus periódus funkciót jelzõ, változatos alsó szólammal. Tudjon – lapról énekelni (stílusosan, muzikálisan) a tanult anyagnál könnyebb dallamot (4#, 4b elõjegyzésig) szolmizálva, vagy alkalmi hangzókkal és ábécés nevekkel – a tanult anyagnál könnyebb periódusnyi dallamot kottaképrõl vagy hallás után memorizálni, – adott periódus elõtagjához utótagot rögtönözni, – ismerje fel hallás után a funkcióváltozásokat, – ismerjen fel hallás után egyszerû mûzenei formákat (kis két– és háromtagúság, da capo stb.), – legyen képes önálló elemzésre hallás után a tanult formákban. Az év végi vizsga ajánlott anyaga – A tanult zenei anyag megszólaltatása szép énekléssel, helyes frazeálással, – A memoriter anyagból egyéni bemutatás, – A mûzenei szemelvények, ritmus– és dallami elemek, zenei ismeretek elsajátításának bemutatása csoportos és egyéni munkával.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes